PATVIRTINTA

 Joniškio rajono savivaldybės administracijos

 Švietimo, kultūros ir sporto skyriaus vedėjo

 2022 m. sausio 24 d. įsakymu Nr. 8V-3

**JONIŠKIO RAJONO SAVIVALDYBĖS 2021 METŲ ŠVIETIMO PAŽANGOS ATASKAITA**

**Švietimo būklės apžvalga**

Lietuvos Respublikos švietimo įstatymo 37 straipsnyje numatyta, kad už švietimo kokybę atsako švietimo teikėjas ir savininko teises ir pareigas įgyvendinanti institucija (dalyvių susirinkimas), o švietimo įstatymo 28 straipsnio 6 dalis reglamentuoja, kad savivaldybė privalo turėti optimalų pradinio, pagrindinio, vidurinio ir neformaliojo švietimo programų tiekėjų tinklą, užtikrinantį asmenų ugdymąsi ir jų teisę mokytis.

Joniškio rajono savivaldybė savo veiklą švietimo srityje organizavo vadovaudamasi švietimą reglamentuojančiais teisės aktais, Valstybinės švietimo 2013–2022 metų strategija, Geros mokyklos koncepcija, Joniškio rajono savivaldybės 2021–2027 metų strateginiu plėtros planu, Joniškio rajono savivaldybės 2021–2023 metų strateginiu veiklos planu. Šiame plane numatyti švietimo srities tikslai:

**1. Užtikrinti kokybišką ugdymo proceso organizavimą ir didinti švietimo prieinamumą.**

Uždaviniai:

1.1. Sudaryti sąlygas ugdytis ir įgyti išsilavinimą pagal įvairias programas.

1.2. Diegti inovacijas, gerinti švietimo įstaigų materialinę bazę ir užtikrinti saugią ugdymo aplinką.

**2. Įgyvendinti ugdymo turinio atnaujinimo ir kitas strategijas, tobulinti švietimo vadybą.**

Uždaviniai:

2.1. Tobulinti švietimo padalinio specialistų ir ugdymo įstaigų vadovų veiklos savianalizę ir vadybinę kompetenciją, koordinuoti ankstyvąją intervencinę pagalbą.

**3. Sudaryti pozityvias sąlygas rajono mokinių saviraiškai, užimtumui ir socializacijai.**

Uždaviniai:

3.1. Edukacinių renginių, projektų organizavimas ir suaugusiųjų švietimas.

3.2. Įgyvendinti Etninės kultūros bendrosios programos nuostatas.

3.3. Sudaryti sąlygas mokiniams naudotis LR įstatymuose numatytomis socialinėmis paslaugomis ir lengvatomis.

Joniškio rajono savivaldybės ugdymo įstaigų tinklą sudaro 16 biudžetinių įstaigų, teikiančių ikimokyklinio, priešmokyklinio, pradinio, pagrindinio, vidurinio, neformaliojo ugdymo programas:

* 3 gimnazijos
* 1 progimnazija
* 4 pagrindinės mokyklos
* 1 specialioji mokykla
* 1 skyrius-daugiafunkcis centras
* 1 Specialiojo ugdymo skyrius
* 1 Suaugusiųjų mokymo skyrius
* 4 ikimokyklinės įstaigos
* 4 ikimokyklinio ugdymo skyriai
* 2 neformaliojo ugdymo įstaigos (Sporto centras ir Joniškio Algimanto Raudonikio meno mokykla su Žagarės filialu ir Atviru jaunimo centru)
* 1 Švietimo centras su pedagogine psichologine tarnyba
* 1 viešoji įstaiga, vykdanti ikimokyklinio ugdymo programą („Spalvų Harmonija“).

2021 m. rajone nebuvo reorganizuotų ar likviduotų ugdymo įstaigų. Joniškio rajono savivaldybės taryba 2021 m. lapkričio 25 d. sprendimu Nr. T-199 patvirtino Bendrojo ugdymo mokyklų tinklo pertvarkos 2021–2025 bendrąjį planą. Joniškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas – tai strategija, kuria siekiama sukurti prieinamumo, efektyvumo ir kokybės reikalavimus atitinkantį mokyklų tinklą, turėti pakankamai pradinio, pagrindinio, vidurinio ugdymo programų teikėjų, sudaryti sąlygas visiems vietos bendruomenės nariams ugdytis pagal poreikius ir gebėjimus bei užtikrinti pedagoginę, psichologinę, specialiąją bei socialinę pedagoginę pagalbą.

Bendrasis planas skirtas ugdymo kokybės ir mokinių ugdymo(si) pasiekimų gerinimui, socialinės atskirties mažinimui, ugdymo prieinamumo užtikrinimui skirtingo amžiaus ir socialinių grupių asmenims pagal bendrojo ugdymo mokyklų formaliojo švietimo programas, mokyklų ekonomiškumo didinimui, sveikos ugdymosi aplinkos bei saugaus kelio į mokyklą užtikrinimui. Bendrojo plano tikslas – sudaryti sąlygas plėtoti geros kokybės privalomąjį ir visuotinį švietimą, didinti jo prieinamumą už valstybei ir savivaldybei pakeliamą kainą, siekti, kad mokyklų tinklas būtų darniai veikianti, nuolat atsinaujinanti, švietimo programų įvairovę, jų prieinamumą užtikrinančių ir atsakomybe už švietimo kokybę besidalijančių švietimo įstaigų sistema.

**Joniškio rajono švietimo artimiausio laikotarpio prioritetinės kryptys:**

1. Užtikrinti kokybišką ugdymo proceso organizavimą ir švietimo prieinamumą.

2. Didinti ankstyvojo ikimokyklinio ir privalomojo ugdymo aprėptį, tėvų ir visuomenės informuotumą.

2021 metais dėl ekstremalios situacijos šalyje ir karantino dėl COVID-19 pandemijos Joniškio rajono savivaldybės administracija, švietimo įstaigos turėjo pertvarkyti savo veiklą vadovaudamiesi Lietuvos Respublikos Vyriausybės, Valstybės ekstremaliųjų situacijų operacijų centro priimtais sprendimais, Švietimo, mokslo ir sporto ministerijos (ŠMSM) dokumentais ir rekomendacijomis dėl nuotolinio mokymo organizavimo būdo, aplinkraščiais bei Savivaldybės ekstremalių situacijų operacijų vadovo rekomendacijomis. Tokia situacija turėjo įtakos rajono švietimo sektoriaus 2021 metams išsikeltų tikslų, uždavinių ir priemonių įgyvendinimui.

**Ugdytinių skaičius ugdymo įstaigose**

Besikeičianti demografinė padėtis rajone, šalies vidaus ir išorės migracija,  ikimokyklinio amžiaus vaikų ir mokinių skaičiaus kaita, turi įtakos mokinių skaičiui bendrojo ugdymo mokyklose. 2020–2021 m. m. rajono bendrojo ugdymo įstaigose mokėsi 2103 moksleiviai, iš jų 2063 bendrosiose klasėse, 40 priešmokyklinio ugdymo grupėse. „Aušros" gimnazijos Suaugusiųjų mokymo skyriuje mokėsi 37 mokiniai. Ikimokyklines įstaigas lankė 492 vaikai. Iš jų priešmokyklinio ugdymo grupėse buvo ugdoma 100, ikimokyklinio ugdymo skyrius lankė 130 vaikų. Neformaliojo ugdymo įstaigose buvo ugdomi 837 moksleiviai: Sporto centre – 459 moksleiviai, Meno mokykloje – 378.

2021–2022 mokslo metais rajone mokosi 2041 mokinys, iš jų 2005 mokosi bendrosiose klasėse, 36 priešmokyklinio ugdymo grupėse. „Aušros" gimnazijos Suaugusiųjų mokymo skyriuje mokosi 34 mokiniai. Mokinių skaičius bendrojo ugdymo įstaigose 2021 m. šiek tiek sumažėjo (58 mokiniais). Ikimokyklines įstaigas lanko 466 vaikai. Iš jų priešmokyklinio ugdymo grupėse ugdomas 131 vaikas. Ikimokyklinio ugdymo skyrius lanko 134 vaikai. Neformaliojo ugdymo įstaigose ugdomi 837 moksleiviai: Sporto centre – 455 moksleiviai, Algimanto Raudonikio meno mokykloje – 382.

**Pedagogų skaičius ugdymo įstaigose**

2020–2021 m. m. rajone dirbo 397 pedagogai. Iš jų

* Bendrojo ugdymo mokyklose – 278;
* Joniškio sporto centre – 154;
* Joniškio Algimanto Raudonikio meno mokykloje – 29;
* Vaikų lopšeliuose-darželiuose – 75;
* NVŠ laisvieji mokytojai – 14.

Joniškio rajono švietimo centre dirbo 3 metodininkai, 4 psichologai, 2 specialieji pedagogai, logopedas, socialinis pedagogas, neurologas;

2021–2022 m. m. rajone dirba 386 pedagogai. Iš jų:

* Bendrojo ugdymo mokyklose – 266;
* Sporto centre – 16 (su dirbančiais antraeilėse pareigose – 24);
* Meno mokykloje –30 (su dirbančiais antraeilėse pareigose – 32);
* Darželiuose – 74 (su dirbančiais antraeilėse pareigose – 81).

Joniškio rajono švietimo centre dirba 3 metodininkai, 4 psichologai, 2 specialieji pedagogai, logopedas ir socialinis pedagogas.

2019–2020 m. m. rajono bendrojo ugdymo įstaigose dirbo 46,19 proc. Aukštos kvalifikacijos mokytojų (ekspertų ir mokytojų metodininkų). Šis skaičius 2020–2021 m. m. šiek tiek sumažėjo ir sudarė 45,45 proc. visų bendrojo ugdymo mokyklose dirbančių pedagogų. Mokytojų skaičius rajono ugdymo įstaigose mažėja. Ugdymo įstaigose dirba daug aukštos kvalifikacijos mokytojų.

Pagal ŠVIS duomenis, 2019–2020 m. m. vienam mokytojui tenkančių mokinių (su priešmokykliniu ugdymu) skaičius buvo 9,73, o 2020–2021 m. m. vienam mokytojui teko 9,53 mokinio. Vienam mokytojui tenkančių mokinių skaičius nežymiai mažėjo.

Mokytojų, dirbančių vienu etatu ir daugiau, 2019–2020 m. m. buvo 31,39 procentų nuo visų mokyklose dirbančių mokytojų, o 2020–2021 m. m. šis rodiklis sudarė 36,36 procento. Darytina išvada, kad daugėja mokytojų, dirbančių vienu etatu ir daugiau.

Pagal ŠVIS pateikiamus duomenis, 2019–2020 m. m. vienam specialiąją pedagoginę ir/ar specialiąją pagalbą teikiančiam specialistui (specialiajam pedagogui, logopedui) tenkančių specialiųjų ugdymosi poreikių turinčių mokinių skaičius rajono ugdymo įstaigose sudarė 42,43 mokinio, o 2020–2021 m. m. šis skaičius sumažėjo ir sudarė 39,94 mokinio. Nei specialiojo pedagogo, nei logopedo neturi tik viena rajono bendrojo ugdymo mokykla – „Aušros“ gimnazija, kur nėra tokio švietimo pagalbos specialisto poreikio.

2019–2020 m. m. šimtui mokinių teko 0,99 švietimo pagalbos specialisto, o 2020–2021 m. m. šis rodiklis siekė 0,97 švietimo pagalbos specialisto 100 mokinių. Rodiklis nežymiai sumažėjo.

**Švietimui skirtų lėšų pasiskirstymas**

Sėkmingai švietimo įstaigų veiklai įtakos turi ir finansavimo aspektas. Ugdymo įstaigų veiklai skiriamos valstybės lėšos, taip pat savivaldybės biudžeto lėšas, kt. lėšos. 1 lentelėje parodytas švietimui skirtų lėšų pasiskirstymas (tūkst. Eur).

1 lentelė

|  |  |  |
| --- | --- | --- |
| 2019 m.  | 2020 m.  | 2021 m.  |
| Valstybės lėšos | 5623,8 | 7121,7 | 6781,9 |
| Savivaldybės biudžeto lėšos | 4578,1 | 4791 | 4782,5 |
| Mokyklų gautos pajamos | 465,2 | 396,5 | 286,2 |
| Paskolos | – | 39 | 127,5 |
| Iš viso | 10667 | 12085 | 11978,1 |

**Ekonominės ir socialinės būklės kontekstas**

Savivaldybės ekonominės ir socialinės būklės kontekstas daro įtaką švietimo procesams. Savivaldybės darbo rinkoje vykstantys procesai daro įtaką gyventojų užimtumui, o šis – gyventojų švietimo poreikiams. Socialinės paramos skyriaus duomenimis, socialinę riziką patiriančių šeimų skaičius per paskutinius metus padidėjo. 2016 m. šių šeimų skaičius buvo 97, jose augo 246 vaikai, 2020 m. gruodžio 31 d. tokių šeimų buvo 134, jose augo 292 vaikai. Daugiausia šeimų, patiriančių socialinę riziką, registruota 2020 m. Aktualios įvairios priemonės, užtikrinančios paramą nepalankiomis ekonominėmis sąlygomis gyvenančių šeimų vaikams. Tai rodo gaunančių nemokamą maitinimą mokinių skaičius. Šis rodiklis žymi, kokia mokinių dalis gali patirti mokymosi nesėkmę dėl blogų gyvenimo ir mokymosi sąlygų. Mažas pajamas turinčių šeimų mokiniams skiriamas nemokamas maitinimas. Nuo 2020 m. nemokamas mokinių maitinimas teikiamas visiems priešmokyklinio amžiaus vaikams ir 1 klasės mokiniams, nevertinant tėvų (globėjų) pajamų. Nemokamai maitinamų mokinių rajono ugdymo įstaigose kasmet daugėja. Toliau 2 lentelėje parodytas nemokamai maitinamų ugdytinių skaičiaus pokytis 2019–2021 m.

2 lentelė

|  |  |  |  |
| --- | --- | --- | --- |
| Metai  | 2019 m. | 2020 m. | 2021 m.  |
| Nemokamai maitinamų mokinių skaičius | 694 | 918 | 1027 |
| Nemokamai maitinamų mokinių proc. | 30,5% | 41,7% | 51,2% |

Mažėjant mokyklų skaičiui, didėja vežimo atstumai. Į mokyklą pavežami visi mokiniai, gyvenantys kaimo vietovėje toliau kaip 3 km nuo mokyklos. Mokiniai į mokyklą ir iš jos vežami Joniškio autobusų parko autobusais, kitais rajono autobusais, mokykliniais autobusais, kitu transportu. 2019-2020 m. m. į mokyklas buvo vežiojama 38,61 proc. mokinių. 2020–2021 m. iš viso buvo pavėžėjami buvo 37,1 procento visų bendrojo ugdymo mokyklų mokinių. Vežiojamų mokinių skaičius nežymiai sumažėjo.

**Ikimokyklinis ir priešmokyklinis ugdymas**

Ikimokyklinį ir priešmokyklinį ugdymą rajone teikia 4 ikimokyklinio ugdymo įstaigos, taip pat 5 bendrojo ugdymo mokyklos, turinčios ikimokyklinio ir priešmokyklinio ugdymo grupes. Ikimokykliniame ir priešmokykliniame ugdyme dalyvaujančių vaikų skaičius rajone augo: 2019–2020 m. m. ikimokyklinio ir priešmokyklinio ugdymo grupes lankė 81,74 proc. visų rajone registruotų to amžiaus vaikų, o 2020–2021 m. m. šis rodiklis siekė 85,27 proc. 2021m. metais 5 vaikams skirtas privalomas ikimokyklinis ugdymas. Ikimokykliniame ugdyme dalyvaujančių vaikų skaičius kasmet didėja. Ikimokyklinio amžiaus vaikų skaičiaus pokytis ugdymo įstaigose (kartu su VšĮ „Spalvų Harmonija“) 2019–2021 m. parodytas 3 lentelėje.

3 lentelė

|  |  |  |  |
| --- | --- | --- | --- |
| Metai  | 2019 m. | 2020 m. | 2021 m.  |
| Vaikų skaičius | 604 | 622 | 600 |

**Neformalusis vaikų švietimas**

Neformaliojo vaikų švietimo organizavimas rodo, kiek dėmesio yra skiriama mokinių užimtumui ir socializacijai. Neformalusis ugdymas taip pat padeda spręsti jaunų žmonių socialinės integracijos ir nusikalstamumo prevencijos klausimus. Joniškio rajono savivaldybėje veikia dvi formalųjį švietimą papildančios ugdymo įstaigos – Joniškio Algimanto Raudonikio meno mokykla ir Joniškio sporto centras. Mokinių, besimokančių neformaliojo ugdymo įstaigose, šiek tiek augo lyginant su 2020 m. Toliau 4 lentelėje parodytas mokinių skaičiaus kaita 2019–2021 m. formalųjį švietimą papildančiose įstaigose:

4 lentelė

|  |  |  |  |
| --- | --- | --- | --- |
| Rodiklis | 2019 m. | 2020 m. | 2021 m.  |
| Mokosi mokinių Joniškio Algimanto Raudonikio meno mokykloje (skaičius ir proc. nuo bendro mokinių skaičiaus) | 47220,8 % | 37517,0 % | 38219,05 % |
| Mokosi mokinių Joniškio sporto centre (skaičius ir proc. nuo bendro mokinių skaičiaus) | 44218,5 % | 45920,8 % | 45522,69 % |

**Mokinių užimtumas atostogų metu**

2021 metais švietimo, kultūros įstaigos, laisvieji mokytojai ir kiti NVŠ teikėjai rajono vaikams surengė 18 įvairaus pobūdžio vasaros poilsio stovyklas (kūrybines, turistines, sporto ir kt.). Jose pabuvojo per 434 mokinių. Šioms stovykloms buvo skirtas savivaldybės finansavimas (atostogų programoms finansuoti skirta 44521,45 tūkst. Eur). Mokinių užimtumo užtikrinimas atostogų metu yra labai svarbus vaikų socializacijai, taip pat tai efektyvi smurto, patyčių bei netinkamo elgesio prevencijos forma. Atostogų programos siūlė vaikams įdomias, jų poreikius ir amžių atitinkančias veiklas, skatino fizinį aktyvumą, padėjo įveikti neigiamas socialinio gyvenimo bei emocinės būsenos pasekmes dėl užsitęsusios pandemijos.

**Projektai ugdymo ir vadybos procesams tobulinti**

2021 m. baigtas vykdyti nacionalinis projektas „Lyderių laikas 3“, kuriame aktyviai dalyvavo 7 rajono ugdymo įstaigos. Įvairiose projekto veiklose buvo kviečiami dalyvauti visų rajono ugdymo įstaigų pedagogai. Pagrindinė grupė, kūrusi pokyčio projektą savivaldybėje, buvo septynių mokyklų, dalyvaujančių projekte, atstovai (Joniškio ,,Aušros“ gimnazijos, Joniškio ,,Saulės“ pagrindinės mokyklos, Joniškio Mato Slančiausko progimnazijos, Joniškio r. Gasčiūnų pagrindinės mokyklos, Joniškio r. Kriukų pagrindinės mokyklos, Joniškio Algimanto Raudonikio meno mokyklos ir Joniškio žemės ūkio mokyklos).

Komandos veikloje dalyvavo mokyklų direktoriai, pavaduotojos, mokytojai, švietimo skyriaus atstovai. Kiekvienos mokyklos atstovas savo ugdymo įstaigoje subūrė iniciatyvines komandas, pavadintas LL3+, kurios veiklas įgyvendino mokyklose. Mokyklose suburtos iniciatyvinės LL3+ komandos, sudarytos iš įvairių dalykų mokytojų. Priklausomai nuo mokyklos dydžio, LL3+ komandas sudarė 6 mokytojai. Šių grupių veikla skleidė mokyklose žinią apie projektą, jo tikslą, teikiamą naudą. Šių komandų nariai dalyvavo renginiuose, dalijosi savo patirtimi, taikė bendradarbiavimo praktikas mokyklose.

Įgyvendinant pokyčio projektą siekta keisti požiūrį į bendravimą ir bendradarbiavimą, juos suvokiant kaip veiklą, pagrįstą etišku elgesiu ir efektyviu dalijimusi patirtimi. Pirmiausia pokyčio projektas orientavosi į pamoką, jos kaitą, tikint, kad skatinant mokinius bendradarbiauti, juos įtraukiant į aktyvų dalyvavimą pamokoje, gerėja mokinių savijauta, jie linkę įsitraukti į veiklą, kelti mokymosi tikslus, jų siekti. Organizuojant įvairius mokymus, dalyvaujant Kūrybinės komandos konsultacijose, planuojant aktyvias pamokas mokyklose siekta: mokyti mokytojus ir mokinius nebijoti klysti (palankios atmosferos kūrimas); mokyti žinias susieti tarpusavyje, ugdyti struktūrinį mąstymą; skatinti prisiimti atsakomybę už pasiekimus; mokytojas ir mokinys iškelia tikslą; pamokoje vyrauja mokinių, o ne mokytojų klausimai, dialogas.

Visos projekto metu vykusios veiklos prisidėjo prie švietimo bendruomenės profesinio kapitalo augimo, sudarė sąlygas tobulinti profesines, asmenines kompetencijas, leido palaikyti bendradarbiavimu grįstus skirtingų rajono ugdymo įstaigų bendruomenių ryšius.

2021 m. 3 rajono ugdymo įstaigos (Mato Slančiausko progimnazija, Kriukų pagrindinė mokykla ir Gataučių Marcės Katiliūtės mokykla) dalyvavo projekto „Kokybės krepšelis“ veiklose: atlikto mokyklos rizikos veiksnių analizę, ieškojo veiklos tobulinimo galimybių. Mokyklos parengė veiklos tobulinimo planus ir juos įgyvendina. Kokybės krepšelio veiklomis mokyklos siekia gerinti mokinių pasiekimus, tikslines ,,Kokybės krepšelio“ lėšas nukreipiant mokinių konsultacijoms, pagalbai teikti, ugdymo aplinkai atnaujinti ir gerinti, tiriamajai, pažintinei, kūrybinei mokinių veiklai organizuoti, mokytojų kvalifikacijai kelti. 2021 m. pabaigoje ŠMSM patvirtintas dar vienos rajono mokyklos dalyvavimas „Kokybės krepšelio“ projekte. Į projektą įsitraukia ir Skaistgirio gimnazija, kuri Kokybės krepšelio veiklas įgyvendins 2022 ir 2023 m.

2021 m. rajono ugdymo įstaigos tęsė dalyvavimą ES paramos projekte „Mokyklų aprūpinimas gamtos ir technologinių mokslų priemonėmis“ Kauno miesto savivaldybės bendrojo ugdymo mokyklos. Projektas vykdomas jau ketvirtus metus. Integruoto gamtos mokslų kurso programą yra skirta tobulinti gamtamokslinį ugdymą ir gerinti mokinių pasiekimus. Mokyklos aprūpintos mokymo priemonių ir įrangos komplektais, kurie gali būti sėkmingai naudojami organizuojant šiuolaikiškas pamokas, stiprinant STEAM ugdymą.

**Renovacijos ir atnaujinimo darbai**

2021 m. tęsiama pastatų renovacija: renovuotas lopšelio-darželio „Saulutė“ pastatas, renovacijos darbai vykdyti „Saulės“ pagrindinėje mokykloje, baigti „Aušros“ stadiono atnaujinimo darbai. Renovacijos ir atnaujinimo projektai užtikrina tikslingą ir taupų lėšų naudojimą, leido pagerinti ugdymo sąlygas, užtikrino saugią ir kokybišką ugdymosi aplinką.

**Mokymosi pasiekimai**

**Nacionalinis mokinių pasiekimų patikrinimas**

2021 m. rajono ugdymo įstaigų 4 ir 8 klasių moksleiviai dalyvavo Nacionaliniame mokinių pasiekimų patikrinime. Ir 4, ir 8 klasių rajono mokinių pasiekimai lyginant su šalies mokinių pasiekimais yra šiek tiek mažesni. Matematikos įvertinimų atotrūkis nuo šalies vidurkių yra didesnis, skaitymo – mažesnis. Mokinių pasiekimų patikrinimo rezultatai ir jų palyginimas su šalies mokinių rezultatais pateikiami 5 lentelėje.

5 lentelė



Atskirose rajono ugdymo įstaigose rezultatai skiriasi: vienose jie aukštesni už šalies vidurkį, kitose – žemesni arba panašūs. Ir šalies, ir savivaldybės kitų mokyklų matematikos įvertinimų vidurkius lenkia Skaistgirio gimnazijos ir Kriukų pagrindinės mokyklos 4 kl. mokinių įvertinimai. Toliau 6 lentelėje pateikiami mokinių matematikos pasiekimų patikrinimo rezultatai pagal mokyklas.

6 lentelė



4 klasės mokinių skaitymo rezultatai rajono ugdymo įstaigose taip pat skiriasi. Vienose jie aukštesni už šalies vidurkį, kitose – žemesni arba tokie patys. Toliau 7 lentelėje pateikiami skaitymo pasiekimų rezultatai rajono ugdymo įstaigose.

7 lentelė



8 klasių moksleiviai dalyvavo matematikos ir skaitymo pasiekimų patikrinimuose. Rajono mokinių rezultatai šiek tiek mažesni negu šalies mokinių pasiekimų patikrinimo rezultatai. 8 klasių mokinių pasiekimų patikrinimo rezultatai ir jų palyginimas su šalies mokinių rezultatais pateikiami 8 lentelėje.

8 lentelė



Matematikos pasiekimų patikrinimo rezultatai atskirose mokyklose įvairuoja: vienur jie aukštesni už šalies vidurkį, kitur – tokie pat arba žemesni. 8 kl. matematikos aukščiausius įvertinimus, kurie lenkia šalies įvertinamus, pasiekė Joniškio Mato Slančiausko progimnazijos 8 kl. mokiniai. Toliau 9 lentelėje pateikiami mokinių matematikos pasiekimų patikrinimo rezultatai pagal mokyklas.

9 lentelė



8 klasių moksleivių skaitymo pasiekimų patikrinimo rezultatai atskirose mokyklose įvairuoja: vienur jie aukštesni už šalies vidurkį, kitur – tokie pat arba žemesni. Toliau 10 lentelėje pateikiami mokinių skaitymo pasiekimų patikrinimo rezultatai pagal mokyklas.

10 lentelė



**Pagrindinio ugdymo pasiekimų patikrinimas (PUPP)**

Rajono ugdymo įstaigų 10 kl. (II g) mokiniai dalyvavo pagrindinio ugdymo matematikos ir lietuvių kalbos ir literatūros pasiekimų patikrinime. Lietuvių kalbos ir literatūros patenkinamo lygio rajone nepasiekė 6,19 proc. rajono 10 kl. mokinių. Aukštesnįjį lygį rajone pasiekė 6,19 proc. pasiekimų patikrinime dalyvavusių 10 kl. mokinių. Šalies mokinių įvertinimų vidurkis siekia 6,5, o rajono – 6,18. 2020 m. dėl pandemijos ir karantino PUPP nevykdytas. 2019 m. lietuvių kalbos ir literatūros PUPP šalies mokinių vidurkis siekė 6,28, o Joniškio rajono – 5,45. Lyginant 2019 m. ir 2021 m. vidurkius matyti, kad rajono mokinių rezultatų vidurkis pagerėjo.

11 lentelė



Pagrindinio ugdymo matematikos pasiekimų patikrinimo rezultatai pateikiami toliau 12 lentelėje.

12 lentelė



Šalies mokinių matematikos PUPP įvertinimų vidurkis siekia 6,12 o rajono – 5,15. 2020 m. dėl pandemijos ir karantino PUPP nevykdytas. 2019 m. matematikos PUPP šalies mokinių vidurkis siekė 5,29, o Joniškio rajono – 4,43. Lyginant 2019 ir 2021 m. vidurkius matyti, kad rajono mokinių rezultatų vidurkis pagerėjo, nors šalies vidurkio nesiekia. Rajone tik nedidelė dalis mokinių pasiekia aukštesnįjį pasiekimų lygį, didžiosios rajono mokinių dalies PUPP rezultatai – pagrindinio arba patenkinamo lygio.

**Brandos egzaminai (MBE ir VBE) ir jų rezultatai**

2021 metais Joniškio rajono ugdymo įstaigų abiturientai pasirinko laikyti 8 valstybinius ir 3 mokyklinius brandos egzaminus. Mokyklinius egzaminus laikyti renkasi daugiausia Joniškio „Aušros“ gimnazijos Suaugusiųjų skyriaus mokiniai. Mokiniai laiko lietuvių kalbos ir literatūros,, menų ir technologijų mokyklinius brandos egzaminus.

2021m. biologijos valstybinį brandos egzaminą šalyje laikė 5582 kandidatai. Egzaminą išlaikė 97,2 proc. (2020 m. – 97,7 proc.) kandidatų. 100 balų įvertinimą gavo 2,8 proc. kandidatų (2020 m. – 1,5 proc.). Joniškio rajone biologijos valstybinį brandos egzaminą laikė 38 kandidatai (28 ,,Aušros“ gimnazijos, 1 Skaistgirio gimnazijos, 7 Žagarės gimnazijos ir 2 Žemės ūkio mokyklos). 97,37 proc. laikiusių kandidatų jį išlaikė (vienas kandidatas šio egzamino neišlaikė, tai sudaro 2,63 proc. visų rajone laikiusių kandidatų). Penki kandidatai iš biologijos egzamino surinko nuo 86 iki 99 balų.

2021 m. geografijos valstybinį brandos egzaminą šalyje laikė 2842 kandidatai. Egzaminą išlaikė 98 proc. (2020 m. – 99 proc.) kandidatų. Šimto balų įvertinimą gavo 0,5 proc. kandidatų (2020 m. – 1 proc.). Joniškio rajone geografijos valstybinį brandos egzaminą laikė 56 kandidatai (40 ,,Aušros“ gimnazijos, 10 Skaistgirio gimnazijos ir 6 Žagarės gimnazijos). Visi rajone laikiusieji šį egzaminą išlaikė, du kandidatai gavo 100 balų įvertinimą. Vienas šimtuku įvertintas moksleivis mokosi ,,Aušros“ gimnazijoje, kitas – Žagarės gimnazijoje.

Lietuvių kalbos ir literatūros brandos egzaminą šalyje laikė 16661 kandidatas, iš jų Joniškio rajone – 108. Šį egzaminą šalyje išlaikė 91,4 proc. abiturientų. Joniškio rajone lietuvių kalbos ir literatūros egzaminas sėkmingas buvo 97 kandidatams (tai sudaro 89, 81 proc. visų rajone laikiusių kandidatų). 15 egzaminą laikiusių rajono abiturientų (iš jų 13 ,,Aušros“ gimnazijos, po vieną iš Skaistgirio ir Žagarės gimnazijos) darbų įvertinti nuo 86 iki 99 balų.

Matematikos egzaminą šalyje laikė 15149 kandidatai, iš jų 97 – Joniškio rajone. Matematikos egzaminą šalyje išlaikė 84,8 proc. abiturientų, o neišlaikė 15,2 proc. Joniškio rajone šį egzaminą išlaikė 86 kandidatai (tai sudaro 88,66 proc. visų rajone laikiusių kandidatų). Keturių kandidatų darbai įvertinti 86–99 balais, visi aukščiausią lygį pasiekę kandidatai mokosi ,,Aušros“ gimnazijoje.

Informacinių technologijų valstybinis brandos egzaminas yra vienas iš tų, kurį tiek šalies, tiek rajono moksleiviai renkasi mažiausiai. Šalyje šį egzaminą laikė 2139 kandidatai, iš jų 11 Joniškio rajono gimnazijų moksleiviai. Informacinių technologijų egzaminą išlaikė 91,3 proc. šalies abiturientų. Joniškio rajone šį egzaminą išlaikė 10 kandidatų (tai sudaro 90,91 proc. visų laikiusių). Trys ,,Aušros“ gimnazijos abiturientai už šį egzaminą surinko 86–99 balus.

13 lentelėje pateikiamas rajono savivaldybės mokyklų 2021 m. procentinių dalių ir vidutinių įvertinimų palyginimas su šalies bendrojo ugdymo mokyklų rodikliais pagal egzaminus. Kaip rodo duomenys, rajono ugdymo įstaigų abiturientų daugumos brandos egzaminų vidurkis yra didesnis už šalies vidurkius, išskyrus informacinių technologijų egzaminą. Kai kurių dalykų (biologijos, anglų k., informacinių technologijų, fizikos, lietuvių kalbos ir literatūros ir kt.) rajono abiturientų rezultatų vidurkiai didesni už šalies brandos egzaminų įvertinimai.

13 lentelė

|  |  |  |
| --- | --- | --- |
| Egzaminas  | Egzaminą laikiusių abiturientų procentinė dalis iš bendro brandos egzaminus laikiusiųjų skaičiaus | Egzaminą laikiusių abiturientų vidutinisegzamino įvertinimas |
| Savivaldybės bendrojougdymo mokyklųvidurkis | Šalies bendrojougdymo mokyklųvidurkis | Savivaldybėsbendrojo ugdymomokyklų vidurkis | Šalies bendrojougdymo mokyklųvidurkis |
| Biologija  | 23,86 %  | 25,09 % | 58,8 | 50,7 |
| Užsienio k. (anglų) | 60,98 %  | 68,44 % | 65,9 | 61,1 |
| Geografija  | 49,90 %  | 16,66 % | 50,1 | 47,3 |
| Istorija  | 21,64 %  | 31,81 % | 54,2 | 47,4 |
| IT | 11,81 %  | 11,79 % | 41,9 | 43,1 |
| Lietuvių k. ir literatūra  | 61,33 %  | 68,19 % | 48,9 | 42,4 |
| Matematika  | 57,56 %  | 60,62 % | 32,8 | 31,2 |
| Fizika  | 11,12 %  | 11,33 % | 35,8 | 42,7 |

Toliau pateikiamos diagrama, vaizduojanti apibendrintų savivaldybės mokyklų 2021 m. VBE rezultatų palyginimą su šalies rezultatais, naudojant standartizuotus taškus. Apibendrintas VBE balas apskaičiuojamas sudedant Savivaldybės abiturientų gautus kiekvieno dalyko VBE įvertinimus ir

gauta balų suma dalijama iš abiturientų skaičiaus, po to, kiekvieno dalyko gauti dalmenys sudedami (1 dėmuo) ir pridedamas visų dalykų bendras balo vidurkis (2 dėmuo). Kuo daugiau mokinių renkasi ir laiko VBE ir geriau juos išlaiko, tuo šis apibendrintas balas būna aukštesnis. Apibendrinti VBE balai, išreikšti standartizuotais taškais, parodo gimnazijų darbo kokybę

ir efektyvumą rengiant brandos egzaminams. Aukščiausi standartizuoti rodikliai yra geografijos.

**

Savivaldybės 2021 m. VBE balų vidurkių palyginimas su šalies rezultatais, naudojant standartizuotus taškus:

**

Lyginant rajono abiturientų ugdomųjų dalykų valstybinių brandos egzaminų rezultatų vidurkius, atkreiptinas dėmesys, kad vienų dalykų (lietuvių k. ir literatūros, biologijos, istorijos, informacinių technologijų ir kt.) rezultatai gerėjo, kitų (fizikos, geografijos) – prastėjo. Rajono abiturientų VBE vertinimo balų vidurkių kaita parodyta 14 lentelėje.

14 lentelė

|  |  |  |  |
| --- | --- | --- | --- |
| Dalykas  | 2019 m.  | 2020 m. | 2021 m. |
| Lietuvių kalba ir literatūra | 45,4 | 42,1 | 48,9 |
| Matematika | 30,1 | 23,8 | 32,8 |
| Anglų kalba | 37,9 | 68,0 | 65,9 |
| Istorija | 44,9 | 50,2 | 54,2 |
| Fizika | 43,0 | 60,1 | 35,8 |
| Chemija | 52,6 | 54,3 | – |
| Informacinės technologijos | 53,9 | 32,0 | 41,9 |
| Geografija | 40,1 | 60,1 | 50,1 |
| Biologija | 43,9 | 50,5 | 58,8 |
| Rusų k. | 60,5 | 60,5 | – |
| Bendras Joniškio r. | 45,2 | 50,2 | 48,55 |

**Išvada:** siekiant įgyvendinti švietimo prioritetus, siekti geresnių švietimo rezultatų, gerinti ugdymo kokybę, užtikrinti švietimo pagalbos prieinamumą, veiksmingą ir kokybišką švietimo įstaigų veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_